Na temelju članka 48. stavka 2. Zakona o komunalnom gospodarstvu (Narodne novine 68/18) i članka 41. točke 2. Statuta Grada Zagreba (Službeni glasnik Grada Zagreba 23/16 i 2/18), Gradska skupština Grada Zagreba, na \_\_\_ sjednici,\_\_\_\_\_\_\_ 2018., donijela je

**O D L U K U**

**o određivanju komunalnih djelatnosti koje se obavljaju na temelju ugovora**

**Članak 1.**

Ovom se odlukom određuju komunalne djelatnosti koje se na području Grada Zagreba obavljaju na temelju pisanog ugovora.

**Članak 2.**

Komunalna djelatnost koja se financira isključivo iz proračuna Grada Zagreba, a obavlja se na temelju pisanog ugovora je:

- održavanje javne rasvjete.

**Članak 3.**

Postupak odabira osobe s kojom se sklapa ugovor o povjeravanju obavljanja poslova održavanja javne rasvjete te sklapanje, provedba i izmjene tog ugovora provode se prema propisima o javnoj nabavi.

**Članak 4.**

Pravna osoba koja obavlja poslove održavanja objekata i uređaja javne rasvjete na temelju ugovora sklopljenog sukladno Odluci o određivanju poslova javne rasvjete koji se financiraju iz proračuna Grada Zagreba (Službeni glasnik Grada Zagreba 4/11 i 7/14) do 17. listopada 2018., nastavit će obavljati navedene poslove pod uvjetima, na način i po cijeni kako je određeno tim ugovorom sve do sklapanja ugovora sukladno članku 3. ove odluke, a o čemu će biti sklopljen dodatak ugovoru.

**Članak 5.**

Danomstupanja na snagu ove odluke prestaje važiti Odluka o određivanju poslova javne rasvjete koji se financiraju iz proračuna Grada Zagreba (Službeni glasnik Grada Zagreba 4/11 i 7/14).

**Članak 6.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

 **PREDSJEDNIK**

 **GRADSKE SKUPŠTINE**

 **dr.sc. Andrija Mikulić**